ਚਾਅਲਾ ਅਕਲਿਨ
ਚਾਅਲਾ ਅਕਲਿਨ (ਜਨਮ 17 ਜੂਨ 1990) ਇੱਕ ਤੁਰਕੀ ਅਦਾਕਾਰਾ, ਮਾਡਲ, ਕਾਲਮ ਲੇਖਕ, ਗਾਇਕਾ ਅਤੇ ਮਨੁੱਖੀ ਅਧਿਕਾਰਾਂ ਦੀ ਕਾਰਕੁੰਨ ਹੈ। 2013 ਵਿੱਚ ਉਹ ਤੁਰਕੀ ਵਿੱਚ ਟਰਾਂਸੈਕਸੁਅਲਜ਼ ਲਈ ਮਿਸ ਕੁਈਨ ਮੁਕਾਬਲੇ ਵਿੱਚ ਪਹਿਲੀ ਟਰਾਂਸ ਬਿਊਟੀ ਪੇਜੈਂਟ ਦਾ ਖਿਤਾਬ ਧਾਰਕ ਬਣੀ ਸੀ। ਉਹ ਤੁਰਕੀ ਦੀ ਪਹਿਲੀ ਟਰਾਂਸੈਕਸੁਅਲ ਮਾਡਲ ਵੀ ਹੈ। 2013 ਵਿੱਚ ਹਰੀਏਤ ਨਾਲ ਉਸਦੀ ਇਕ ਇੰਟਰਵਿਊ ਵਿਚ ਉਸਨੇ ਜਾਹਿਰ ਕੀਤਾ ਕਿ ਉਸਨੇ ਆਪਣੇ ਨਾਮ ਦੇ ਪਹਿਲੇ ਅਤੇ ਆਖਰੀ ਸ਼ਬਦ ਮਾਡਲ 'ਚਾਅਲਾ ਸਿਕਲ' ਅਤੇ 'ਡੀਮੇਟ ਅਕਲਿਨ' ਦੇ ਨਾਮ ਤੋਂ ਲਏ ਹਨ। 2015 ਵਿੱਚ ਫ਼ਿਲਮ ਕਾਪੇਕ ਵਿੱਚ ਆਪਣੀ ਭੂਮਿਕਾ ਨਾਲ ਅਕਲਿਨ ਇੱਕ ਪ੍ਰਮੁੱਖ ਭੂਮਿਕਾ ਨਿਭਾਉਣ ਵਾਲੀ ਤੁਰਕੀ ਦੀ ਪਹਿਲੀ ਟਰਾਂਸੈਕਸੁਅਲ ਅਦਾਕਾਰਾ ਬਣ ਗਈ।